11. ΝΟΜΟΣ υπ' αριθ. 2219 της 26/29 Σεπτ. 1952 Περί αναστολής διώξεως υπηκόων ξένων Κρατών. Ψηφισάμενοι ομοφώνως μετά της Βουλής, αποφασίζομεν και διατάσσομεν : Άρθρον 1. 1.Υπήκοοι ξένων κρατών, καταδικασθέντες μέχρι της δημοσιεύσεως του παρόντος δι' οιανδήποτε αξιόποινον πράξιν εις οιανδήποτε ποινήν και εκτίοντες ταύτην, δύνανται να απολυθώσιν εκ των φυλακών υπό όρων, κατά τας διατάξεις του άρθρου 13 επ. του Ν. 2058/1952 "περί μέτρων ειρηνεύσεως". 2.Οι Υπουργοί Δικαιοσύνης και Εξωτερικών δικαιούνται μετά προηγουμένην σύμφωνον απόφασιν του Υπουργικού Συμβουλίου να αναστείλωσιν υπό όρον την αρξαμένην ποινικήν δίωξιν κατά των υπηκόων ξένων Κρατών, κατηγορουμένων εφ' οιωδήποτε αδικήματι, τελεσθέντι μέχρι της δημοσιεύσεως του παρόντος, εφ' ΄οσον εκ της τοιαύτης διώξεως δύνανται να διαταραχθώσιν αι διεθνείς σχέσεις του Κράτους. Η αναστολή δύναται να γίνη το βραδύτερον μέχρι της ενάρξεως της επ' ακροατηρίω συζητήσεως. Επιφυλασσομένων των διατάξεων της παραγράφου 3 του παρόντος δια της περί αναστολής της ποινικής διώξεως πράξεως των Υπουργών Δικαιοσύνης και Εξωτερικών, διατάσσεται και η εκ των φυλακών απόλυσις των τυχόντων αναστολής αλλοδαπών. 3.Οι κατά τας διατάξεις των προηγουμένων παραγράφων απολυόμενοι των Φυλακών ή απαλλασσόμενοι της ποινικής διώξεως και τελούντες εν προφυλακίσει παραδίδονται άμα τη αποφυλακίσει των εις την αρμοδίαν υπηρεσίαν Αλλοδαπών του Υπουργείου Εσωτερικών ήτις εντός μηνός από της αποφυλακίσεώς των υποχρεούται να διατάξη την απέλασιν αυτών εις την χώραν εξ ης προέρχονται. Οι μη τελούντες εν προφυλακίσει συλλαμβάνονται υπό της αυτής Υπηρεσίας, υποχρεουμένης όπως εντός μηνός από της συλλήψεώς των διατάξη κατά τ' ανωτέρω την απέλασιν. Σελ. 168,02(β) ΛΒ-54 Οι ούτως απελαθέντες τελούσιν εις ισόβιον υπερορίαν, καταλαμβανόμενοι δε οποτεδήποτε επί του Ελληνικού εδάφους τιμωρούνται δια φυλακίσεως τουλάχιστον ενός έτους εκτιομένης αθροιστικώς μετά της ανασταλείσης τοιαύτης ή της επιβληθησομένης δια το αδίκημα, δι' ο εχώρησεν αναστολή ποινικής διώξεως, ήτις εν τη περιπτώσει ταύτη αναβιοί, μη επερχομένης ουδεμιάς παραγραφής της καταδικαστικής αποφάσεως ή της αξιοποίνου πράξεως. 4.Οι εκ των ανωτέρω τυχόν μη κρατούμενοι εις τας φυλακάς τελούν μέχρι της ημέρας της αναχωρήσεώς των υπό αστυνομικήν επιτήρησιν, κατά τα δι' αστυνομικών διατάξεων καθορισθησόμενα. Άρθρον 2. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Ο παρών Νόμος ψηφισθείς υπό της Βουλής και παρ' Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 9.Γ.α.11 Αναστολή της ποινής 